নৃত্যনাট্য চিত্রাঙ্গদা

নৃত্যনাট্য চিত্রাঙ্গদা হল রবীন্দ্রনাথ ঠাকুরের লেখা প্রথম পূর্ণাঙ্গ নৃত্যনাট্য। ১৯৩৬ সালে কলকাতায় অভিনয়ের উদ্দেশ্যে প্রকাশিত এই নৃত্যনাট্যটির সঙ্গে ১৮৯২ সালে রচিত চিত্রাঙ্গদা কাব্যনাট্যের বিষয়বস্তু ও তত্ত্ব এক ও অভিন্ন। মহাভারতের আদিপর্বে বর্ণিত অর্জুন ও চিত্রাঙ্গদার প্রণয়োপাখ্যান অবলম্বনে গড়ে উঠেছে এই নৃত্যনাট্যের নাট্যবস্তু। ১৯৩৬ সালের মার্চে কলকাতার নিউ এম্পায়ার থিয়েটারে এটি প্রথম অভিনীত হয়। নৃত্যনাট্যটির ভূমিকায় আখ্যানসূত্রটি ধরিয়ে দিয়ে রবীন্দ্রনাথ লিখেছেন: মণিপুররাজের ভক্তিতে তুষ্ট হয়ে শিব বর দিয়েছিলেন যে তাঁর বংশে কেবল পুত্রই জন্মাবে। তৎসত্ত্বেও যখন রাজকুলে চিত্রাঙ্গদার জন্ম হল তখন রাজা তাঁকে পুত্ররূপেই পালন করলেন। রাজকন্যা অভ্যাস করলেন ধনুর্বিদ্যা, শিক্ষা করলেন যুদ্ধবিদ্যা, রাজদণ্ডনীতি। অর্জুন দ্বাদশবর্ষব্যাপী ব্রহ্মচর্যব্রত গ্রহণ করে ভ্রমণ করতে করতে এসেছেন মণিপুরে। তখন এই নাটকের আখ্যান আরম্ভ। নৃত্যনাট্যের মূল আখ্যানটি নিম্নরূপ: এক দিন পুরুষবেশী চিত্রাঙ্গদা সখিদের নিয়ে শিকারের সন্ধানে বেরিয়েছিলেন। অরণ্যের গভীরে অর্জুনের সঙ্গে তাঁর দেখা হল। অর্জুনের সম্মুখে বীরত্ব প্রদর্শনের উদ্দেশ্যে চিত্রাঙ্গদা তাঁকে আহ্বান করলেন যুদ্ধে। কিন্তু অর্জুন সকৌতুকে অবজ্ঞা করলেন তাঁকে। এদিকে চিত্রাঙ্গদার মনও উদ্বেলিত হল কাঙ্ক্ষিত বীর অর্জুনের প্রতি। পরদিন চিত্রাঙ্গদা তাঁকে "হৃদয় মন প্রাণ" নিবেদন করতে গেলেন। কিন্তু অর্জুন তাঁর ব্রহ্মচর্য ব্রতের দোহাই দিয়ে প্রত্যাখ্যান করলেন। নিদারুণ দুঃখে চিত্রাঙ্গদা অর্জুনের হৃদয় হরণ করার জন্য মদনের আরাধনা করলেন। অবশেষে মদন এক বছরের জন্য চিত্রাঙ্গদাকে অপরূপা লাবণ্যময়ী রূপ দান করলেন। এবার সুরূপা চিত্রাঙ্গদাকে দেখে মুগ্ধ হয়ে তাঁকে প্রেম নিবেদন করেন অর্জুন। চিত্রাঙ্গদার মনে তাঁর মায়ালব্ধ সৌন্দর্যের ক্ষণস্থায়িত্বের কথা চিন্তা করে সৃষ্টি হয় এক অদ্ভুত দ্বন্দ্ব। অর্জুনকে সতর্ক করে তিনি বলেন: …কিন্তু মনে রেখো, কিংশুকদলের প্রান্তে এই-যে দুলিছে একটু শিশির— তুমি যারে করিছ কামনা সে এমনি শিশিরের কণা নিমেষের সোহাগিনী॥ কিন্তু অর্জুন তাঁর সর্বস্ব সমর্পণ করেন সেই "মিথ্যার পায়ে"। এদিকে চিত্রাঙ্গদার অনুপস্থিতিতে মণিপুরে দস্যুরা হানা দিল। গ্রামবাসীরা তাঁদের রাজকুমারীর নামে একজোট হয়ে চলেছে দস্যুদলের বিরুদ্ধে যুদ্ধে। তাঁদের রণহুঙ্কার শুনে প্রশ্ন করে অর্জুন জানলেন, রাজ্যের রাজকুমারী চিত্রাঙ্গদা স্নেহবলে মাতা ও বাহুবলে রাজা। কিন্তু তিনি "গোপন ব্রতচারিণী"; তাই তাঁদেরই আত্মরক্ষায় অস্ত্রধারণ করতে হয়েছে। "ক্ষত্রিয়বাহুর ভীষণ শোভা" সেই চিত্রাঙ্গদাকে দেখতে উদ্বেলিত হলেন অর্জুন। সুরূপা-ছদ্মবেশী চিত্রাঙ্গদা প্রকৃত রাজকুমারীর রূপের দৈন্যের কথা উল্লেখ করলেও অর্জুন কর্ণপাত করলেন না তাতে। চিত্রাঙ্গদা পুনরায় ফিরে এলেন মদনের কাছে। অনুরোধ করলেন দেবতার বর ফিরিয়ে নেওয়ার জন্য। মদনও ইচ্ছা পূরণ করলেন তাঁর। পরদিন চিত্রাঙ্গদা স্বরূপে উপস্থিত হলেন অর্জুনের সম্মুখে। সাহসের সঙ্গে ঘোষণা করলেন: আমি চিত্রাঙ্গদা, আমি রাজেন্দ্রনন্দিনী। নহি দেবী, নহি সামান্যা নারী। পূজা করি মোরে রাখিবে ঊর্ধ্বে সে নহি নহি। হেলা করি মোরে রাখিবে পিছে সে নহি নহি। যদি পার্শ্বে রাখ মোরে সঙ্কটে সম্পদে, সম্মতি দাও যদি কঠিন ব্রতে সহায় হতে পাবে তবে তুমি চিনিতে মোরে। এইরূপে অর্জুনও ধন্য হলেন চিত্রাঙ্গদাকে পেয়ে। নৃত্যনাট্য চিত্রাঙ্গদা-র সংলাপগুলি কবিতা ও গানের আকারে রচিত। নৃত্যনাট্যের উল্লেখক্রম অনুযায়ী সংলাপের তালিকা নিচে দেওয়া হল : রবীন্দ্রসংগীত পরিক্রমা, পৃ. ৬৯ রবীন্দ্র-সঙ্গীত-কোষ, পৃ. ১৪৩ সঙ্গীত-তত্ত্ব: রবীন্দ্র প্রসঙ্গ, পৃ. ১৩৫ রবীন্দ্র-সঙ্গীত-কোষ, পৃ. ৮ গীতবিতান, পৃ. ৬৮৪ সঙ্গীত-তত্ত্ব: রবীন্দ্র প্রসঙ্গ, পৃ. ১৩৫-১৩৬ রবীন্দ্র-নজরুল বিভাকর, প্রথম ভাগ, পৃ. ৭০ রবীন্দ্র-সঙ্গীত-কোষ, পৃ. ২৮৬ রবীন্দ্র-সঙ্গীত-কোষ, পৃ. ২৬৩ রবীন্দ্র-সঙ্গীত-কোষ, পৃ. ১০৭-১০৮ রবীন্দ্র-সঙ্গীত-কোষ, পৃ. ২৯২ রবীন্দ্র-সঙ্গীত-কোষ, পৃ. ১৩৬ রবীন্দ্র-সঙ্গীত-কোষ, পৃ. ২০২ রবীন্দ্র-সঙ্গীত-কোষ, পৃ. ৫৫ রবীন্দ্র-সঙ্গীত-কোষ, পৃ. ৩০৫ গীতবিতান, পৃ. ৩৭২ রবীন্দ্র-সঙ্গীত-কোষ, পৃ. ১৮৬ রবীন্দ্র-সঙ্গীত-কোষ, পৃ. ৩৬ রবীন্দ্র-সঙ্গীত-কোষ, পৃ. ২৭০ রবীন্দ্র-সঙ্গীত-কোষ, পৃ. ২৩০ রবীন্দ্র-সঙ্গীত-কোষ, পৃ. ১৬৭ রবীন্দ্র-সঙ্গীত-কোষ, পৃ. ৩৫ রবীন্দ্র-সঙ্গীত-কোষ, পৃ. ৩৩৭ রবীন্দ্র-নজরুল বিভাকর, দ্বিতীয় ভাগ, পৃ. ৫৩-৫৪ রবীন্দ্র-সঙ্গীত-কোষ, পৃ. ৮৭ রবীন্দ্র-সঙ্গীত-কোষ, পৃ. ১১৮ রবীন্দ্র-সঙ্গীত-কোষ, পৃ. ২২৭ রবীন্দ্র-সঙ্গীত-কোষ, পৃ. ১৩৪ রবীন্দ্র-সঙ্গীত-কোষ, পৃ. ২৬৬ রবীন্দ্র-সঙ্গীত-কোষ, পৃ. ২১৩ রবীন্দ্র-সঙ্গীত-কোষ, পৃ. ১২৬ রবীন্দ্র-সঙ্গীত-কোষ, পৃ. ১৩০ রবীন্দ্র-সঙ্গীত-কোষ, পৃ. ৩৫৪ রবীন্দ্র-সঙ্গীত-কোষ, পৃ. ৩২২ রবীন্দ্র-সঙ্গীত-কোষ, পৃ. ১৪৯ রবীন্দ্র-সঙ্গীত-কোষ, পৃ. ১৫১ রবীন্দ্র-সঙ্গীত-কোষ, পৃ. ১১-১২ রবীন্দ্র-সঙ্গীত-কোষ, পৃ. ২১৬ রবীন্দ্র-সঙ্গীত-কোষ, পৃ. ২৯১ রবীন্দ্র-সঙ্গীত-কোষ, পৃ. ৩০৬ রবীন্দ্র-সঙ্গীত-কোষ, পৃ. ১৬৮ রবীন্দ্র-সঙ্গীত-কোষ, পৃ. ২৫৭ রবীন্দ্র-সঙ্গীত-কোষ, পৃ. ৮৯ রবীন্দ্র-সঙ্গীত-কোষ, পৃ. ৫৩ রবীন্দ্র-সঙ্গীত-কোষ, পৃ. ১৭৯ মূল পাঠ রবীন্দ্রনাথ ঠাকুর, গীতবিতান (অখণ্ড সংস্করণ), বিশ্বভারতী গ্রন্থনবিভাগ, কলকাতা, ১৩৭৬ সংস্করণ, ১৪১২ পুনর্মুদ্রণ। সহায়ক গ্রন্থপঞ্জি অমল মুখোপাধ্যায়, রবীন্দ্রসংগীত পরিক্রমা, করুণা প্রকাশনী, কলকাতা, ১৯৮১ সংস্করণ, ২০১২ পুনর্মুদ্রণ। দেবব্রত দত্ত, সঙ্গীত-তত্ত্ব: রবীন্দ্র প্রসঙ্গ, ব্রতী প্রকাশনী, কলকাতা, ১৯৯৮ সংস্করণ। সুবোধ গঙ্গোপাধ্যায়, রবীন্দ্র-নজরুল বিভাকর, প্রথম ভাগ, মীরা প্রকাশনী, হাওড়া, ২০১৭ সংস্করণ। সুবোধ গঙ্গোপাধ্যায়, রবীন্দ্র-নজরুল বিভাকর, দ্বিতীয় ভাগ, মীরা প্রকাশনী, হাওড়া, ১৯৯৮ সংস্করণ, ২০১৭ মুদ্রণ। সুরেন মুখোপাধ্যায়, রবীন্দ্র-সঙ্গীত-কোষ, সাহিত্য প্রকাশ, কলকাতা, ১৪১৬ সংস্করণ।